To sammenstød på kort tid i både nord- og sydgående retning gav mindre morgentrafikale udfordringer.

Onsdag morgen har flere personbiler og mindst en lastbil været involveret i to mindre færdselsuheld på E45. I begge tilfælde har uheldene forsaget trafikale udfordringer. Til gengæld er ingen personer kommet alvorligt til skade. Først var flere biler omkring klokken 7:30 involveret i et harmonikasammenstød ved Haverslev, der en overgang spærrede det ene nordgående spor. Kort før klokken ni var det så i det sydgående spor ved Onsild, at et nyt sammenstød i kortere tid lukkede den ene vejbane. Nordjyllands Politi er stadig ved at undersøge de nærmere omstændigheder omkring begge færdselsuheldene. En person er blevet kørt til observation for nakkesmerter.